Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel on 21. päivää sodassa, joka alkoi, -
kun Hamasin hallitseman Gazan islamistiterroristit -
murhasivat yli 1 400 ihmistä, pääosin siviilejä, Etelä-Israelissa.
USA on tehnyt ilmaiskuja Iranin kohteisiin Syyriassa vastatoimena -
USA:n Irakissa ja Syyriassa olevia tukikohtia vastaan tehtyihin iskuihin.
Iranin ulkoministeri Amir-Abdollahian varoitti Iranin reagoivan, -
jos Israel tekee maahyökkäyksen Gazaan.
Israel elää ratkaisevia aikoja, -
kun se valmistautuu täyttämään sodalle asettamansa tavoitteen -
eli tuhoamaan islamistisen Hamas-terrorijärjestön -
ja sen sotilaalliset ja hallinnolliset kyvyt Gazassa.
Nämä ovat ratkaisevia aikoja.
Tätä sotaa käydään kodistamme, ja me voitamme sen.
Se on joko me tai he.
Lokakuun 7. päivänä Hamas aloitti sodan -
― sodan israelilaisia siviilejä, -
pikkulapsia, naisia, holokaustista selvinneitä vanhuksia vastaan.
Sota on kohdistunut Israelin siviiliyhteisöihin, ja sitä on käyty -
murhaamalla, raiskaamalla, kidnappaamalla ja ryöstelemällä.
Hamas aloitti tämän sodan herättääkseen meissä kauhua -
ja murskatakseen israelilaisten tahdon elää tässä maassa.
Me voitamme tämän sodan.
Israelin puolustusministeri korosti myös, -
että siirtymässä puolustuksesta hyökkäykseen on saavutettu uusi taso.
Vuorokauden sisällä tuosta hirvittävästä iskusta -
olimme jo siirtyneet tulivoimaiseen hyökkäykseen.
Vastaamme voimakkaasti ja tarkasti maalta, mereltä ja ilmasta.
Iskemme bunkkereihin, tunneleihin, -
terroristien tukikohtiin ja viestintälinjoihin, -
kentällä toimiviin terroristeihin ja heidän komentajiinsa.
Tämä sota on täsmällinen, tappava ja voimakas.
Tiedän, että velvollisuutemme on voittaa tämä sota: tästä on -
Israelin hallituksen ja kansalaisten välillä kirjoittamaton sopimus.
Oma velvollisuuteni puolustusministerinä, -
joka on vastuussa puolustus- laitoksesta, on varmistaa voittomme, -
jotta israelilaiset saavat elää täällä rauhassa.
Sen he ansaitsevat.
Puolustusministeri Gallant korosti, -
että Israelin puolustuslaitoksen määrätietoisena tavoitteena on saada-
kaikki Hamas-terroristien sieppaamat israelilaiset panttivangit vapaaksi -
ja takaisin Israeliin.
Panttivankeja ja kadonneita on yli 200.
Valitettavasti menetimme yli 1 400 siviiliä ja sotilasta.
Isänä, isoisänä ja holokaustista selvinneiden poikana -
ymmärrän menetyksen aiheuttamaa tuskaa.
Suren syvästi taisteluissa kaatuneiden vuoksi.
Teemme kaikkemme tuodaksemme panttivangit kotiin -
takaisin perheidensä luokse. Se on tärkein tavoitteeni sen ohella, -
että selviämme tästä sodasta voittajina.
Tietoa Hamasin Gazassa pitämien panttivankien määrästä on päivitetty.
Määrä on jälleen kasvanut.
Olemme välittäneet tiedon 229 panttivangin omaisille.
Toistan: 229 panttivankia.
Mainitsin eilen, että tiedot ovat päivittyneet osin siksi, -
että olemme tunnistaneet lisää ihmisiä ja saaneet uutta tiedustelutietoa.
Tiedot päivittyvät myös operatiivisten toimiemme tuloksena.
Ulkomaan kansalaisten olinpaikkojen selvittäminen liittyy myös tähän.
Kuten mainitsin, panttivankeja on siis 229.
Samaan aikaan kun sota Gazan terrorijärjestöjä vastaan jatkuu, -
Gazasta on ammuttu lukuisia raketteja umpimähkään -
Israelin asutuskeskuksia kohti.
Myös Hizbollah on tehnyt useita iskuja Libanonista -
IDF:n tukikohtia ja Israelin siviiliyhteisöjä vastaan.
IDF on vastannut muun muassa tykistö- ja ilmaiskuin.
Kysymykseen siitä, siirtääkö Israel huomionsa nyt Hizbollahiin, -
ministeri Gallant vastasi, että Israel ei halua laajentaa sotaa.
Etelärintamalla käymme sotaa Hamasia vastaan.
Pohjoisessa olemme varautuneet tilannemuutoksiin.
Hizbollah on kokenut monia tappioita.
Israel ei ole kiinnostunut laajentamaan sotaa.
Jos meidät pakotetaan siihen, tiedämme kyllä, miten toimia.
Iran on kärjistänyt Yhdysvaltain vastaisia puheitaan viime päivinä.
Samoin USA:n Irakissa ja Syyriassa olevia tukikohtia vastaan -
on isketty toistuvasti. Lisäksi Iranin jemeniläinen kätyri -
eli huthien Ansar-Allah on yrittänyt tehdä useita iskuja Israeliin.
Punaisellamerellä havaittiin ilmauhka viime tuntien aikana.
Taisteluhelikopterit vastasivat uhkaan. Tapausta tutkitaan paraikaa.
Käsityksemme mukaan tämä uhka aiheutti Egyptissä tapahtuneen iskun.
Israel, Egypti ja Yhdysvallat vahvistavat yhteistyössä -
Punaisenmeren alueen puolustusta.
Myös Irakissa ja Syyriassa on tehty iskuja, joiden takana ovat olleet -
vallankumouskaartin (IRGC) käskyttämät Iranin välikädet.
Voin kertoa, että 17.―26.10. välisenä aikana -
USA:n ja liittouman joukkoja vastaan on isketty ainakin 12 kertaa Irakissa -
sekä neljä kertaa Syyriassa itsemurhalennokeilla ja raketeilla.
Tiedot päivittyvät, kun saamme uutta informaatiota.
Mitä tulee iskujen takana oleviin ryhmiin, -
siitä en voi antaa tarkempaa tietoa -
paitsi sanoa, että tiedämme näiden ryhmien olevan kytköksissä Iraniin.
Yhdysvaltain puolustusministeri Lloyd Austin ilmoitti tänä aamuna, -
että vastatoimena Iranin terrorikätyreiden iskuihin -
Yhdysvaltain asevoimat on tehnyt itsepuolustuksellisia iskuja -
kahteen IRGC:n ja sen liittolaisten käyttämään kohteeseen Itä-Syyriassa.
Austin korosti, että USA:n "puolustukselliset täsmäiskut -
ovat vastaus toistuviin ja pääosin epäonnistuneisiin iskuihin, -
joita Iranin tukemat asejoukot ovat tehneet 17.10. lähtien -
USA:n henkilöstöä vastaan Irakissa ja Syyriassa".
"Iskujen seurauksena kuoli yksi amerikkalainen urakoitsija, -
joka sai sydänkohtauksen hakeutuessaan suojaan.
Lisäksi 21 amerikkalaissotilasta sai lieviä vammoja, -
mutta kaikki ovat jo palanneet tehtäviinsä."
Austin korosti: "USA ei hae konfliktia, -
eikä sillä ole aikomusta tai halua ryhtyä muihin vihollisuuksiin, -
mutta emme hyväksy Iranin tukemien ryhmien iskuja joukkojamme vastaan.
Iskujen on loputtava." "Iran yrittää häivyttää oman roolinsa -
USA:n joukkoja vastaan tehdyissä iskuissa", Austin syytti.
Samalla hän kuitenkin korosti, että USA ei anna Iranin toimia niin.
"Jos Iranin kätyreiden iskut joukkojamme vastaan jatkuvat, -
Yhdysvallat ei epäröi ryhtyä -
tarvittaviin toimiin kansalaistensa suojelemiseksi."
Ennen kuin Yhdysvallat teki vasta- iskunsa IRGC:n kohteisiin Syyriassa, -
Iranin YK-lähettiläs puhui YK:n yleiskokouksessa New Yorkissa.
Hän hyödynsi kansainvälistä näyttämöä -
Iranin valheellisen kertomuksen levittämiseen.
Hän myös uhkaili Yhdysvaltoja sen Israelille antaman tuen vuoksi.
Tänään täällä New Yorkissa ja YK:ssa -
sanon suoraan amerikkalaisille valtiomiehille, -
jotka ajavat parhaillaan kansanmurhaa Palestiinaan, -
että Iran ei halua sodan laajenevan muualle Lähi-itään.
Mutta varoitan, että he eivät säästy tältä tulelta, -
jos kansanmurha Gazassa jatkuu.
Kyseessä on meidän kotimme; Länsi-Aasia on kotiseutumme.
Me emme tee kompromisseja minkään osapuolen kanssa.
Meillä ei ole mitään pidäkkeitä, kun kyse on kotimme turvallisuudesta.
Gazan kansanmurhan on loputtava välittömästi.
Iran koordinoi alueellisia toimiaan Venäjän kanssa -
samalla, kun jännitteet Lähi-idässä kiristyvät.
Venäjän ja Iranin yhteydenpitoon liittyen voin myös vahvistaa, -
että Venäjän varaulkoministeri Mihail Galuzin -
ja Iranin varaulkoministeri Bagheri Kani tapasivat tänään.
Asiasta tiedotettaneen lisää piakkoin.
Venäjän ulkoministeriön tiedottaja Maria Zaharova vahvisti, -
että Hamasin edustajat ovat saapuneet Moskovaan tapaamisiin -
tilanteessa, jossa järjestön olemassaolo on vaakalaudalla.
Venäjä painotti tänään, -
ettei sillä ole toistaiseksi aikomusta liittyä alueelliseen sotaan.
Kiitos seurasta!
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua -
ja haluat auttaa lahjoitusten varassa toimivan TV7:n kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Shabat shalom ja siunausta.
Nähdään tulevien ohjelmien parissa, jos Luoja suo.
Siihen saakka: shalom Jerusalemista.